ભારત અને પાકિસ્તાનના ભાગલા પડ્યા તે સમયે ૪૦થી ૪૫ ઠાકોર પરિવાર બાસ્પાના ભટેરાપુરા ગામે આવીને વસ્યા હતા. શરૃઆતના સમયે તો આ ગામ રાજ્યના નકશામાં પણ નહોતું, પરંતુ સમય જતા તેને બાસ્પા ગ્રામ પંચાયત સાથે ભેળવવામાં આવ્યું. વર્ષો સુધી બાસ્પા સાથે જોડાયેલા આ ગામમાં સુવિધાના નામે કશું જ નથી. હા, ગામની વસ્તી માંડ બસ્સો જેટલી હશે, પરંતુ વસ્તી ઓછી હોય તો સુવિધા નહીં આપવાની એવી વાત આપણા બંધારણમાં ક્યાંય લખેલી નથી. લોકોએ રહેવા માટે જાતે બનાવેલી કાચી ઝૂંપડીઓ જોઈ જે દરેક ચોમાસામાં ધોવાઈ જતી. પાણીનો જટિલ પ્રશ્ન છે. અગાઉ પીવાના પાણી માટે ગાઉ દૂર ચાલીને જવું પડતંુ હતું. પાલિકાએ પાણીનું ટેન્કર મોકલવાનું શરૃ તો કર્યું, પરંતુ આંતરે દિવસે. પાઇપ- લાઇન પણ નાંખવામાં આવી છે, પરંતુ તે લાઇનમાં આજદિન સુધી પાણી આવ્યું નથી.